**LĒMUMS**

**IEPIRKUMS**

„PAR VIRSJAKU IEGĀDI”

(iepirkuma identifikācijas Nr. RPP 2016/19)

Rīgā, 2016.gada 28.maijā

**Iesniegtie piedāvājumi:**

1. SIA „STILMENS” piedāvājums:
* piedāvātā vienas vienības cena – EUR 115,50 bez PVN;
* trūkumu novēršanas termiņš – 2 (divas) dienas;
* preces piegādes termiņš – 50 (piecdesmit) dienas.

SIA “STILMENS”, saskaņā ar iepirkuma instrukciju iesniedzis virsjakas paraugu.

1. SIA „GRIF” piedāvājums:
* piedāvātā vienas vienības cena – EUR 65,93 bez PVN;
* trūkumu novēršanas termiņš – 5 (piecas) dienas;
* piegādes termiņš – 40 (četrdesmit) dienas.

SIA “GRIF”, saskaņā ar iepirkuma instrukciju iesniedzis virsjakas paraugus.

**Piedāvājumu vērtēšana:** Komisija atzina pretendentu SIA “STILMENS” un SIA “GRIF” atlases dokumentus par atbilstošiem iepirkumā izvirzītajām prasībām.

Katrs komisijas loceklis izskatīja pretendentu iesniegtās Tehniskās specifikācijas – finanšu piedāvājumus, virsjaku paraugus un S.Kalniņas iesniegtos atzinumus par pretendentu Tehniskajām specifikācijām – finanšu piedāvājumiem un konstatēja, ka:

* SIA „STILMENS” iesniegtā Tehniskā specifikācija – finanšu piedāvājums neatbilst iepirkumā izvirzītajām prasībām, jo pretendents nav iesniedzis virsdrānas auduma ražotāja tehnisko raksturojumu, bet ir iesniedzis 2 (divus) oderdrānas auduma ražotāja tehniskos raksturojumus. Komisija nolemj atzīt pretendenta SIA „STILMENS” piedāvājumu par neatbilstošu un izslēgt no turpmākās dalības iepirkumā.
* SIA „GRIF” iesniegtā Tehniskā specifikācija – finanšu piedāvājums neatbilst iepirkumā izvirzītajām prasībām, jo pretendents iesniedzis virsdrānas auduma ražotāja tehnisko raksturojumu, kas neatbilst Tehniskās specifikācijas – finanšu piedāvājuma prasībām, kā arī virsjakas paraugam konstatētas šādas neatbilstības Tehniskās specifikācijas – finanšu piedāvājuma prasībām:
* virsapkakles vidū uzšūta atstarojoša lente gaiši pelēkā krāsā (Tehniskās specifikācijas – finanšu piedāvājuma 2.7.punkta prasība – atstarojoša lente tumši pelēkā krāsā);
* virsjakai ir sānu vīle (Tehniskās specifikācijas – finanšu piedāvājuma 2.8.punkta prasība – bez sānu vīles);
* daļa virsjakas oderes ir izgatavota no flīsa auduma – plecu daļā un muguras daļā līdz jostas vietai (Tehniskas specifikācijas – finanšu piedāvājuma 2.9.punkta prasība – odere no oderdrānas). Komisija nolemj atzīt pretendenta SIA „GRIF” piedāvājumu par neatbilstošu un izslēgt no turpmākās dalības iepirkumā.

Ņemot vērā iepriekš minēto iepirkuma komisija, saskaņā ar Publisko iepirkumu likuma 8.² panta 11.daļu nolēma pārtraukt iepirkumu, jo abi pretendentu iesniegtie piedāvājumi neatbilst iepirkumā izvirzītajām prasībām.

**Iepirkuma komisijas lēmums:**

Pārtraukt iepirkumu saskaņā ar Publisko iepirkumu likuma 8.² panta 11.daļu, jo abi pretendentu iesniegtie piedāvājumi neatbilst iepirkumā izvirzītajām prasībām.